Rikunarita-ORG/Wikinium huggingface dataset:
# Ruotsi-Norja

| Ruotsin ja Norjan yhdistyneet kuningaskunnat Förenade Konungarikena Sverige och Norge (ruotsiksi) De forenede Kongeriger Norge og Sverige (norjaksi) |
| --- |
| 1814–1905 |
|  Ruotsin lippu (1844–1905) Norjan lippu (1844–1899) |  vaakuna |
|  Ruotsi-Norjan sijainti vuonna 1815. |
| Valtiomuoto | perustuslailliset monarkiat |
| osa  | personaaliunionia |
| Ruotsin ja Norjan kuningas | Kaarle XIII (1814–1818) Kaarle XIV Juhana (1818–1844) Oskar I (1844–1859) Kaarle XV (1859–1872) Oskar II (1872–1905) |
| Pääkaupunki | **Ruotsi:** Tukholma **Norja:** Kristiania |
| Pinta-ala |  |
| – yhteensä | 774 184 km²  |
| Väkiluku | 3 550 000 (vuoden 1820 arvio) 7 560 000 (vuoden 1905 arvio) |
| Uskonnot | luterilaisuus |
| Historia |  |
| – Kielin rauha | 14. tammikuuta 1814 |
| – Kaarle XIII julistettiin Norjan kuninkaaksi | 4. marraskuuta 1814 |
| – Norjan perustuslaki voimaan | 4. marraskuuta 1814 |
| – Skandinavian rahaliitto | 16. lokakuuta 1875 |
| – Norjan itsenäisyysjulistus | 7. kesäkuuta 1905 |
| – Norjan ja Ruotsin personaaliunionin hajoaminen | 13. elokuuta 1905 |
| Viralliset kielet | ruotsi, norja |
| Valuutta | **Ruotsi:** riikintaaleri (1814–1873) Ruotsin kruunu (1873–1905) **Norja:** Norjan speciedaler (1814–1875) Norjan kruunu (1875–1905) |
| Kansallislaulu | **Norja:** Norges Skaal (1814–1820) Sønner af Norge (1820–1864) **Ruotsi:** Du gamla, du fria (de facto) |
| Edeltäjät |  Norjan kuningaskunta  Ruotsi |
| Seuraajat |  Norja  Ruotsi |
| Infobox OK |

**Ruotsin ja Norjan yhdistyneet kuningaskunnat** (ruots. *Förenade Konungarikena Sverige och Norge*, norj. *De forenede Kongeriger Norge og Sverige*) eli **Ruotsi-Norja** oli Ruotsin ja Norjan välille vuosiksi 1814–1905 muodostettu personaaliunioni, jossa mailla oli muun muassa yhteinen kuningas. Unionin ainoa maarajanaapuri oli Venäjän keisarikunta.

## Historia

Ruotsi kuului Napoleonin vastustajiin, minkä johdosta Napoleon taivutteli Venäjän valtaamaan Ruotsilta Suomen. Napoleonin sotien jälkeen Ruotsi sai hyvityksenä Norjan Napoleonin liittolaiselta Tanskalta. Maiden välille muodostettiin personaaliunioni. Norja sai sisäisen autonomian ja periaatteessa vain ulkopolitiikka oli maille yhteinen.

Norjassa personaaliunioniin oltiin kuitenkin yleisesti tyytymättömiä ja vaatimukset täydestä itsenäisyydestä kasvoivat. Vuonna 1905 järjestettiin Norjassa personaaliunionin purkamisesta kansanäänestys, jonka tulos oli murskaava: 368 208 ääntä (99,95 %) purkamisen puolesta ja 184 ääntä sitä vastaan. Äänestystuloksen jälkeen Ruotsi taipui maiden eroon. Norja itsenäistyi vuonna 1905 ja maiden välinen personaaliunioni lakkasi olemasta. Ennen tilanteen ratkeamista maiden välillä oli vallinnut jopa sodan uhka.

## Lähteet

## Aiheesta muualla

* Kuvia tai muita tiedostoja aiheesta Ruotsi-Norja Wikimedia Commonsissa
# Wikisanakirja

Suomenkielisen Wikisanakirjan logo.
**Wikisanakirja** (engl. *Wiktionary*) on Wikipedian sisarhanke, jonka tavoitteena on luoda wikipohjainen kaikkien kielten välinen vapaa sanakirja.

Wikisanakirjaa voi käyttää:

* sanojen, termien ja lyhenteiden selitysteoksena
* sivistyssanakirjana
* murresanakirjana
* synonyymisanakirjana
* käännössanakirjana

Wikisanakirjan artikkeleina on erikielisiä sanoja sisältäen tiedon sanan luokittelusta ja merkityksestä. Artikkelissa annetaan sanalle muiden muassa synonyymejä ja käännöksiä. Englanninkielinen Wikisanakirja aloitti 12. joulukuuta 2002, ja ensimmäiset muunkieliset Wikisanakirjat (ranska ja puola) 29. maaliskuuta 2004.

## Suomenkielinen Wikisanakirja

Suomenkielisen Wikisanakirjan artikkeleissa kerrotaan vieras- ja suomenkielisistä sanoista suomeksi. Suomenkielinen versio aloitti 2. toukokuuta 2004 Wiktionaryna. Sen nimi suomennettiin Wikisanakirjaksi 9. syyskuuta 2004 suomenkielisessä Wikipediassa päättyneessä äänestyksessä. 19. maaliskuuta 2005 kirjoitettiin suomenkielisen Wikisanakirjan tuhannes artikkeli. 26. syyskuuta 2005 suomenkielinen Wikisanakirja alkoi eritellä suuria ja pieniä kirjaimia sanan ensimmäisen kirjaimen osalta. Tämä oli toteutettu joissakin muissa Wikisanakirjoissa, kuten englanninkielisessä, jo aiemmin. Suomenkielisessä Wikisanakirjassa on noin 712 000 artikkelia. Suomenkielinen Wikisanakirja on 17. suurin eri kielten Wikisanakirjojen joukossa artikkelimäärällä mitattuna.

## Lähteet

## Aiheesta muualla

* Suomenkielinen Wikisanakirja
* Englanninkielinen Wikisanakirja
* Luettelo erikielisistä Wikisanakirjoista

Wikimedia-säätiö

|  |  |
| --- | --- |
| Hankkeet | * Wikipedia
* Wikisanakirja
* Wikisitaatit
* Wikiaineisto
* Wikikirjasto
* Wikimedia Commons
* Wikispecies
* Wikiuutiset
* Wikiopisto
* Wikidata
* Wikimatkat
 |
| Tapaamiset | Wikimania |
| Tunnettuja henkilöitä | * Jimmy Wales
* Larry Sanger
* Katherine Maher
* Maryana Iskander
* Bernadette Meehan
 |
| Organisaatioita | * Wikimedia Suomi
* Wikimedia Sverige
* Wikimedia Eesti
* Wikimedia Norge
* Wikimedia Deutschland
* Wikimedia France
* Wikimedia Russia
* Wikimedia Europe
 |